Ma en twee kinders dood aangetrefŉ Vrou en haar twee seuns is Sondag dood in hul huis in Fourways, Johannesburg, aangetref. Ao. Balan Muthan, ŉ polisiewoordvoerder, het Maandag gesê hul liggame is Sondagaand om 21:00 gevind. “Dit wil voorkom of die vrou ŉ oordosis van ŉ onbekende middel ingeneem het, en dit ook aan haar seuns, onderskeidelik 12 en 17 jaar oud, gegee het,” het Muthan gesê. Dit is in die stadium nog nie bekend wat die middel is nie. ŉ Nadoodse ondersoek word gedoen. Die polisie ondersoek twee sake van moord en ŉ geregtelike doodsondersoek sal uitgevoer word.